'Rower' deur polisie doodgeskiet | Maroela Media
'Rower' deur polisie doodgeskiet
'n Vermeende rower is doodgeskiet en sy twee makkers in hegtenis geneem tydens 'n skietgeveg met die polisie in Chatsworth, KwaZulu-Natal.
Maj. Thulani Zwane, woordvoerder van die polisie, het gesê drie gewapende verdagtes het Woensdag omstreeks 12:15 'n totalisator-operateur in Bayview binnegestorm en kontant geëis. Volgens Zwane kon van die werknemers daarin slaag om te ontsnap en na die polisiestasie daar naby gehardloop om hulp te kry.
Zwane het gesê die rowers het met die polisie se aankoms op die toneel op beamptes losgebrand. Die polisie het teruggevuur en een van die verdagtes, 'n 25-jarige man, is noodlottig gewond. Die ander twee verdagtes, in hul 30's, is in hegtenis geneem. Volgens Zwane het die polisie op drie rewolwers en kontant beslag gelê.
Volgens Zwane sal die vuurwapens vir ballistiese toetse gestuur word om vas te stel of dit tydens ander misdade gebruik is. Die verdagtes sal binnekort in die Chatsworth-landdroshof verskyn op aanklag van poging tot moord en roof met verswarende omstandighede.
Chatsworth KwaZulu-Natal SAPD
Man vas na hy glo dreig om haweloses te vermoor
Liggaam op trein gevind
Ons leef in 'n land waar 'n regter, met jare se ondervinding, met assistente, met genoeg tyd, met al die nodige bewyse….NIE die doodstraf kan toepas nie, maak nie saak hoe geskik dit is nie. Maar 'n jong polisiekonstabel, vars uit die kollege, kan om 'n hoek stap, 'n "verdagte" identifiseer, hom op die plek verhoor, skuldig bevind, en die doodstraf toepas met sy vuurwapen……en dis aanvaarbaar??